Константин Величков
XVII. Как всичко хубаво е…

chitanka.info

Как всичко хубаво е окол мен!

Честит да съм, що можех да желая?

Навсъде погледът ми възхитен

се скита от омая на омая;

въздуха пълнят нежни миризми,

в сън сладострастен спи лесът зелени,

в ширът безкрайни морските вълни

блестят в зари, от злато потопени.

Унесена в вълшебно обаянье,

природата във неподвижен е покой,

като че в мълчаливо сърцезанье

очакова да чуй твореца свой.

Прости! Скръбта не е ли, боже мой,

престъпно, светотатствено роптанье?

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.